Udkast til AFGØRELSE TRUFFET AF DET BLANDEDE EØS-UDVALG om ændring af bilag XXI (statistikker) til EØS-aftalen - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Af hensyn til retssikkerheden og ensartetheden skal Det Blandede EØS-Udvalg indarbejde al relevant fællesskabslovgivning i EØS-aftalen snarest muligt efter vedtagelsen.

2. Det Blandede EØS-Udvalg bør derfor vedtage vedlagte afgørelse om ændring af bilag XXI til EØS-aftalen ved tilføjelse af de nyligt vedtagne retsakter på området for statistikker. Denne afgørelse vedrører:

399 R 0530: Rådets forordning (EF) nr. 530/1999 af 9. marts 1999 om statistikker over løn- og lønomkostningsstrukturer (EFT L 63 af 12.3.1999, s. 6);

399 R 1726: Kommissionens forordning (EF) nr. 1726/1999 af 27. juli 1999 om gennemførelse af Rådets forordning (EF) nr. 530/1999 om statistikker over løn- og lønomkostningsstrukturer for så vidt angår definition og fremsendelse af oplysninger om lønomkostninger (EFT L 203 af 3.8.1999, s. 28).

3. I henhold til artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på Kommissionens forslag Fællesskabets holdning til sådanne afgørelser.

4. Udkastet til afgørelse truffet af Det Blandede EØS-Udvalg forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-Udvalg i juli 2000.

Udkast til AFGØRELSE TRUFFET AF DET BLANDEDE EØS-UDVALG Nr. .../2000 af ... 2000 om ændring af bilag XXI (statistikker) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XXI til aftalen blev ændret ved afgørelse nr. ../.. truffet af Det Blandede EØS-Udvalg den ... [1].

[1] EFT L ...

(2) Rådets forordning (EF) nr. 530/1999 af 9. marts 1999 om statistikker over løn- og lønomkostningsstrukturer [2] bør indarbejdes i aftalen.

[2] EFT L 63 af 12.3.1999, s. 6.

(3) Kommissionens forordning (EF) nr. 1726/1999 af 27. juli 1999 om gennemførelse af Rådets forordning (EF) nr. 530/1999 om statistikker over løn- og lønomkostningsstrukturer for så vidt angår definition og fremsendelse af oplysninger om lønomkostninger [3] bør indarbejdes i aftalen -

[3] EFT L 203 af 3.8.1999, s. 28.

TRUFFET FØLGENDE AFGØRELSE:

Artikel 1

Følgende indsættes efter punkt 18c (Rådets forordning (EF) nr. 23/97) i bilag XXI til aftalen:

"18d. 399 R 0530: Rådets forordning (EF) nr. 530/1999 af 9. marts 1999 om statistikker over løn- og lønomkostningsstrukturer (EFT L 63 af 12.3.1999, s. 6).

Forordningens bestemmelser gælder i forbindelse med aftalen med følgende tilpasninger:

(a) Liechtenstein fritages for at indsamle de i denne forordning krævede oplysninger;

(b) For Norge er det fakultativt at fremsende oplysninger om,

- antal arbejdstimer i henhold til artikel 6, stk. 1, litra b), tredje led;

- arten af den pågældende kollektive lønoverenskomst i henhold til artikel 6, stk. 2, litra a), femte led;

- ansættelseskontraktens art i henhold til artikel 6, stk. 2, litra b), syvende led.

18e. 399 R 1726: Kommissionens forordning (EF) nr. 1726/1999 af 27. juli 1999 om gennemførelse af Rådets forordning (EF) nr. 530/1999 om statistikker over løn- og lønomkostningsstrukturer for så vidt angår definition og fremsendelse af oplysninger om lønomkostninger (EFT L 203 af 3.8.1999, s. 28)."

Artikel 2

Teksterne til Rådets forordning (EF) nr. 530/1999 og Kommissionens forordning (EF) nr. 1726/1999 på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den ... 2000, forudsat at Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1 [4].

[4] [Forfatningsmæssige krav angivet.][Ingen forfatningsmæssige krav angivet.]

Artikel 4

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den ... 2000.

På Det Blandede EØS-Udvalgs vegne

Formand

Sekretærer for Det Blandede EØS-Udvalg